recursal/SuperWikiNEXT-32B huggingface dataset:
पांच बावरी पांच भाई है जिन्हें पांच पीर नाम से भी जाना जाता है। यह सनातन धर्म में लोक देवता हैं । दिल्ली , हरियाणा, यूपी, राजस्थान एवं पंजाब के कई हिस्सों में इन्हें पूजा जाता है । लोक कथाओं एवं लोक गीतों की मानें तो इनका इतिहास ८०० से भी अधिक वर्ष पूराना हैं। यह राजस्थान के राजपूताना बावरी समाज से संबंध रखते थे। यह पांच भाई हैं जिनमें सबसे बड़े भाई हरि सिंह बावरी , सबल सिंह बावरी,केसरमल बावरी,जीतमल बावरी और नथमल बावरी हैं। इनके अलावा इनकी एक बहन शेढो हैं और नथिया व श्याम कौर इनकी धर्म बहन हैं। इसके अलावा माना जाता है पांच बावरी के अतिरिक्त और भी बावरीयों को पूजा जाता है जैसे इन्हीं के भाई जाफरमल और टोडरमल हैं। एवं सिंह राज बावरी, राज सिंह बावरी, गंगा राम बावरी भी हैं जिनकी आज भारत में आस्था है। पांच बावरी गोगाजी जाहरपीर के जोड़े में चलते हैं ‌।

इतिहास
------

पांच बावरी का जन्म राजस्थान के राजपूत बावरी समाज के राजा हेमराज के घर हुआ था। इनका जन्म खरखडी गांव में योगी इस्माइल के वरदान से हुआ था। माना जाता है कि हेमराज बावरी और कपूरी के कोई संतान ना होने के कारण उन्होंने इस्माइल जोगी की सेवा कर उनसे दो पूत्रों का वरदान प्राप्त किया किन्तु इस्माइल जोगी की यह शर्त थी कि दोनों में से एक बड़ बेटे को उन्हें उनके धूणे में सौंपना होगा। कुछ समय बाद उन्हें जब पुत्र हुए जिनमें बड़े का नाम हरिसिंह बावरी और छोटे का नाम शेर सिंह बावरी रखा गया परंतु विवशता कारण उन्होंने बड़े भाई के अतिरिक्त छोटे बेटे को धूणे में चढ़ा दिया। किंतु कपूरी का विलाप देख कर इस्माइल जोगी ने शेर सिंह को धूणे में से बाहर निकाला और कहा कि धूणे में जाने के कारण इसका रंग काला हो गया है परंतु इसके पास धूणे की ्् अपार शक्ति आ गई है। और उसका नाम सबल सिंह बावरी पड़ा । इस्माइल जोगी ने कपूरी को तीन पूत्र और एक पूत्री का वरदान और दिया जिससे केसरमल बावरी जीतमल बावरी और नथमल बावरी के साथ बहन शेढो का जन्म हुआ।
**चंडी दी वार** एक वार है जो दशम ग्रंथ के पंचम अध्याय में है। इसे 'वार श्री भगवती जी की' भी कहते हैं। यह मार्कण्डेय पुराण और दुर्गासप्तशती के आधार पर रचा गया है। इसमें देवताओं और असुरों के बीच संगर्ष का वर्णन है। इसमें चण्डी एक मुक्तकारी दैवी शक्ति बन जातीं हैं असत्य के मार्ग पर चलने वालों का विनाश करतीं हैं। 

चण्डी दी वार एक दार्शनिक, आध्यात्मिक और वीररस से पूर्ण रचना है। कहीं कहीं 'वार दुर्गा की' भी आया है। चण्डी दी वार, सिख संस्कृति का महत्वपूर्ण भाग है। इसका पहला श्लोक, अरदास का आरम्भिक श्लोक है।

'वार', पंजाबी साहित्य का एक काव्यभेद है जो वर्णनात्मक शैली में लिखा जाता है। "वार" शब्द संस्कृत की "वृ' धातु से व्युत्पन्न है। "कीर्ति', "घेरा', "धावा' (आक्रमण) आदि इसके अर्थ हैं।

चण्डी दी वार के प्रथम भाग का नाम 'चण्डी चरित्र उक्ति बिलास' है जिसमें मार्कण्डेय पुराण में वर्णित कथा आयी है। इसमें दुर्गा, अपना रूप बदलने वाले महिषासुर से युद्ध करतीं हैं और उसकी तथा उसके साथियों की हत्या करतीं हैं। दूसरे भाग में यही कथा पुनः दोहरायी गयी है। चण्डी दी वार के तीसरे भाग में दुर्गासप्तशती की कथा को लिखा गया है। 

चंडी दी वार वीर-रस से भरपूर है। निहंग सिंघ इस वाणी का पाठ हर रोज करते हैं। इसमें दशम पिता ने अनेक छन्दों का उपयोग किया है। 'चंडी दी वार' में सर्वप्रथम मां को नमन करने के बाद वे गुरु नानकदेव का स्मरण करते हैं –

प्रिथम भगौती सिमरि कै गुरु नानक लईं धिआइ॥
फिर गुरु अंगददेव, गुरु अमरदास, गुरु रामदास, गुरु अर्जुन देव, गुरु हरगोबिंद, गुरु हर राय, गुरु हरकिशन सिंह और गुरु तेगबहादुर का स्मरण करते हैं।

फिर अंगद गुर ते अमरदासु रामदासै होईं सहाइ।
अरजन हरिगोबिंद नो सिमरौ स्री हरिराइ॥
स्री हरि किशन धिआईऐ जिस डिठे सभि दुखि जाइ।
तेग बहादर सिमरिऐ घर न निधि आवै धाइ॥
योद्धा का मन उसके शस्त्र में बसता है। शस्त्र पूजकों की परम्परा वाले देश का एक महानायक और कैसी शुरुआत करेगा जब वह दुष्टों के नाश का संकल्प लिए हो ! गुरु गोविन्द लिखते हैं –

खंडा प्रिथमै साज कै जिन सभ सैसारु उपाइआ।
ब्रहमा बिसनु महेस साजि कुदरति दा खेलु रचाइ बणाइआ ॥
अर्थात् परमात्मा! तुमने सबसे पहले खंडा (दुधारी तलवार) धारण किया, फिर संसार का निर्माण किया।
अब वे शक्ति की प्रतीक दुर्गा के अवतरण और राम-कृष्ण द्वारा रावण और कंस के संहार का उदाहरण देते हुए शक्ति की उपासना का महत्व बताते है –

तै ही दुरगा साजि कै दैता दा नासु कराइआ।
तैथों ही बलु राम लै नाल बाणा दहसिरु घाइआ॥
तैथों ही बलु क्रिसन लै कंसु केसी पकड़ि गिराइआ॥

सन्दर्भ
-------

1. ↑  संस्कृति की स्याही, संघर्ष की कलम (पाञ्चजन्य, दिसम्बर २०१६)

इन्हें भी देखें
---------------

* गुरु गोविन्द सिंह
* दशम ग्रन्थ
* अरदास
* चण्डी
* मार्कण्डेय पुराण
* दुर्गा सप्तशती

बाहरी कड़ियाँ
-------------

* चंडी दी वार : सनातन के अथाह सागर में गुरु, योगी, कवि, योद्धा श्री गुरु गोविन्द सिंह का एक मोती (देवनागरी लिपि में 'चंडी दी वार' का सम्पूर्ण पाठ)
* चंडी दी वार (गुरुमुखी में)
apaurusheya vedas
हिन्दू धर्म में वेदों के सन्दर्भ में **अपौरुषेयतावाद** वह मत है जो मानती है कि वेद 'अपौरुषेय' हैं अर्थात् वेदों को किसी ने नहीं रचा है - न तो मनुष्य ने और न ही किसी दैवी शक्ति ने। वेदों को 'अपौरुषेय शब्द' से भी कहते हैं।

व्याख्या
--------

वेद के के आविर्भाव के विषय में नैयायिकों और तद्भिन दार्शनिकों के, विशेषत: मीमांसकों के, मत में बड़ा पार्थक्य है। न्याय का मत है कि ईश्वर द्वारा रचित होने के कारण वेद 'पौरुषेय' है, परंतु सांख्य, वेदांत और मीमांसा मत में वेद का उन्मेष स्वत: ही होता है; उसके लिए किसी भी व्यक्ति का, यहाँ तक कि सर्वज्ञ ईश्वर का भी प्रयत्न कार्यसाधक नहीं है। पुरुष द्वारा उच्चरितमात्र होने से भी कोई वस्तुपौरुषेय नहीं होती, प्रत्युत्‌ दृष्टि के समान अदृष्ट में भी बुद्धिपूर्वक निर्माण होन पर ही 'पौरुषेयता' आती है (यस्मिझदृष्टेऽपि कृतबुद्धिरुपजाएते तत्‌ पौरुषेयम्‌---सांख्य सूत्र 5150)।

श्रुति के अनुसार ऋग्वेद आदि 'उस महाभूत के नि:श्वास' हैं। श्वास प्रश्वास तो स्वत: आविर्भूत होते हैं। उनके उत्पादन में पुरुष के कोई बुद्धि नहीं होती। अत: उस महाभूत के नि:श्वास रूप ये वेद अदृष्टवशात्‌ अबुद्धिपूर्वक स्वयं आविर्भूत होते हैं। मीमांसा मत में शब्द नित्य होता है। शब्द अश्रुत होने पर भी लुप्त नहीं होता; क्रमश: विकीर्ण होने पर, बहुत स्थानों में फैल जाने पर, वह लघु और अश्रुत हो जाता हैं, परंतु कथापि लुप्त नहीं होता। 'शब्द करो' कहते ही आकाश में अंतर्हिंत शब्द तालु और जिह्वा के संयोग से आविर्भूत मात्र हो जाता हैं, उत्पन्न नहीं होता (मीमांसा सूत्र 1/1/14)। वेद नित्य शब्द की राशि होने से नित्य हैं, किसी भी प्रकार उत्पाद्य या कार्य नहीं है। तैत्तिरीय, काठक आदि नामों का संबंध भिन्न-भिन्न वैदिक संहिताओं के साथ अवश्य मिलता हैं, परंतु यह आख्या प्रवचन के कारण ही हैं, ग्रंथरचना के कारण नहीं (मी. सू. 1/1/30)। वेदों में स्थान-स्थान पर उपलब्ध बबर प्रावाहणि आदि के समान शब्द किसी व्यक्तिविशेष के वाचक न होकर नित्य पदार्थ के निर्देशक हैं (मी. सू. 1/1/31)। आध्यात्मिक ज्ञान के प्रतिपादक होनेवाले वेदों में लौकिक इतिहास खोजने का प्रयत्न एकदम व्यर्थ हैं। इस प्रकार स्वत: आविर्भूत वेद किसी पुरूष की रचना न होने से 'अपौरूषेय' हैं। इसी सिद्धांत का नाम 'अपौरुषेयतावाद' है।

बाहरी कड़ियाँ
-------------

* Vedâpauruseyatva An overview of the concept, by Prof. D. Prahladachar, presented with the author's permission. 58855 bytes. (PDF)
Vedic Sabha
वैदिक युग की अनेक जनतांत्रिक संस्थाओं में **सभा** एक थी। सभा के साथ ही एक दूसरी संस्था थी, समिति और अथर्ववेद (सातवाँ, 13.1) में उन दोनों को प्रजापति की दो पुत्रियाँ कहा गया है। इससे यह प्रतीत होता है कि तत्कालीन वैदिक समाज को ये संस्थाएँ अपने विकसित रूप में प्राप्त हुई थीं। उसका तात्पर्य सभास्थल और सभा की बैठक, दोनों ही से था।

परिचय एवं स्वरूप
----------------

अथर्ववेद के उपर्युक्त उद्धरण से स्पष्ट है कि सभा और समिति का अलग अलग अस्तित्व था। सभा में ब्राह्मणों, अभिजात लोगों ओर धनी मानी वर्ग के व्यक्तियों का जोर साधारण व्यक्तियों से संभवत: अधिक होता था। उसके सदस्यों को सुजात अर्थात् कुलीन कहा गया है (ऋग्वेद, सप्तम 1.4)। मैत्रायणी संहिता (चर्तुथ 7.4) के एक संदर्भ से ज्ञात होता है कि सभा की सदस्यता स्त्रियों के लिए उन्मुक्त नहीं थी। कहा जा सकता है कि सामूहिक रूप में सभा का महत्व बहुत अधिक था। उसके सदस्यों को सभासद, अध्यक्ष को सभापति और द्वाररक्षक को सभापाल कहते थे। सभासदों की बड़ी प्रतिष्ठा होती थी, किंतु वह प्रतिष्ठा खोखली न थी और सभासदों की योग्यताएँ निश्चित थीं। 

सभासदों के लिए ये गुण अत्यंत अपेक्षित थे, वाल्मीकि रामायण (उत्तर कांड, 3.33) तथा महाभारत के सभा पर्व में भी उन्हें गिनाया गया है, 

**न सा सभा यत्र न सन्ति वृद्धाः वृद्धा न ते ये न वदन्ति धर्मं।** 
**नासौ धर्मो यत्र न सत्यमस्ति न तत्सत्यं यच्छलेनाभ्युपेतम् ॥**

अर्थात जिस सभा में वृद्धजन (अनुभवी जन) नहीं वह सभा नहीं, जो धर्म की बात न कहें वे वृद्धजन(अनुभवी जन) नहीं, जिसमें सत्य नहीं वह धर्म नहीं और जो कपट से पूर्ण हो, वह सत्य नहीं।

श्लोक 58, अध्याय 35, उद्योग पर्व, महाभारत

न्याय का इच्छुक व्यक्ति सभाचर और सभा से छूटा हुआ अभियुक्त दोषमुक्त, प्रसन्न और सानंद कहा गया है। न्याय वितरण के अतिरिक्त सभा में आर्थिक, धार्मिक और सामाजिक प्रश्नों पर भी विचार होते थे। कभी कभी लोग वहाँ इकट्ठे होकर जुए के खेल द्वारा अपना मनोरंजन भी किया करते थे।

सभा का यह स्वरूप उत्तर वैदिककाल का अंत होते होते (600 ई. पू.) समाप्त हो गया। राज्यों की सीमाएँ बढ़ीं और राजाओं के अधिकार विस्तृत होने लगे। उसी क्रम में सभा ने राजसभा अर्थात् राजा के दरबार का रूप धारण कर लिया। धीरे-धीरे उसकी नियंत्रात्मक शक्ति जाती रही और साथ ही साथ उसे जनतंत्रात्मक स्वरूप का भी अंत हो गया। राजसभा में अब केवल राजपुरोहित, राज्याधिकारी, कुछ मंत्री और राजा अथवा राज्य के कुछ कृपापात्र मात्र बच रहे।
**एक अजनबी** टोनी स्कॉट के २००४ के चलचित्र मैन ऑन फ़ायर का एक बॉलीवुड रीमेक है। इस चलचित्र का निर्देशन अपूर्व लखिया ने किया है और अमिताभ बच्चन ने डेन्ज़ेल वॉशिंग्टन की भूमिका निभाई है। सह-कलाकार हैं अर्जुन रामपाल और पेरीज़ाद ज़ोराबियान।

कथावस्तु
--------

सूर्यवीर सिंह (अमिताभ बच्चन) एक बहुत ही कटु और भूतपूर्व सैन्य अधिकारी होता है, जिसे उसके एक मित्र शेखर (अर्जुन रामपाल) ने एक लड़की, अनामिका (रुचा वैद्य), को बचाने के लिए भाड़े पर रखा होता है। वह हर समय पीता रहता है और उस लड़की से मित्रवत होने में उसकी कोई रुचि नहीं होती। अन्ततः, वह लड़की सूर्यवीर का दिल जीत लेती है और एक तैराकी भेंट के लिए उसकी सहायता करती है। एक दिन अनामिका का अपहरण हो जाता है और सूर्या बहुत बुरी तरह घायल हो जाता है। लड़की का पिता उसे छुड़ाने के लिए माँगी गई राशि दे पाने में असमर्थ होता है। इसलिए सूर्यवीर अपने सारे कौशल का उपयोग करते हुए उस लड़की को बचाता है और उसे आखिर यह पता लगता है कि लड़की के अपहरण के पीछे क्या षड्यन्त्र है। सूर्या को पता चलता है कि चैंग, जो शेखर का वकील है, का इस अपहरण में कुछ हाथ है। इसके पीछे का मुख्य योजनाकर्ता चैंग का भाई है। सूर्या चैंग को बन्धक बना लेता है, जबकि चैंग के भाई ने अनामिका को बन्धक बना रखा होता है। जब वे उन दोनों का आदान-प्रदान करने के लिए आते हैं तो चैंग का भाई सूर्या को एक बहुत बड़ा रहस्य बताता है कि वास्तव में इस अपहरण के पीछे शेखर का हाथ है। सूर्या, चैंग के भाई के गुण्डों को मार देता है। फिर शेखर और सूर्या के बीच भी घमासान लड़ाई होती है जिसमें शेखर मारा जाता है और सूर्या अपना शेष जीवन अनामिका और उसकी माँ के साथ बिताता है। अन्त में, अनामिका को एक नया अंगरक्षक (अभिषेक बच्चन) मिलता है।

कलाकार
------

* अमिताभ बच्चन ... सूर्यवीर सिंह
* अर्जुन रामपाल ... शेखर वर्मा
* पारिज़ाद ज़ोराबियाँ ... निकाशा
* रुचा वैद्य ... अनामिका
* विक्रम चटवाल ... रवि
* दया शंकर पाण्डे ... कृपा शंकर
* अखिलेन्द्र मिश्रा ... हैरी
* डेन्ज़िल स्मिथ ... ली कैप
* राजेन्द्रनाथ ज़ुत्शी ... वाँग
* कैली दोर्जी ... कैली
* अभिषेक बच्चन... अंगरक्षक
* संजय दत्त... डीजे
* लारा दत्ता... वयस्क अनामिका
* आदित्य लखिया

संगीत
-----

सन्दर्भ
-------

बाहरी कड़ियाँ
-------------


* एक अजनबी का आधिकारिक जालस्थल
* *Ek Ajnabee* at YouTube, available officially from the Official Shemaroo Movies Channel
* *एक अजनबी*  इंटरनेट मूवी डेटाबेस पर
**ना तुम जानो ना हम** 2002 में बनी हिन्दी भाषा की फिल्म है। यह सैफ़ अली ख़ान, ऋतिक रोशन और ईशा देओल अभिनीत नाटकीय रूमानी फ़िल्म है। इस फिल्म का शीर्षक ऋतिक की पहली फिल्म *कहो ना प्यार है* (2000) के एक गाने से लिया गया है।

संक्षेप
-------

ईशा मल्होत्रा (ईशा देओल) एक उज्ज्वल, उत्साही लड़की है जिसने अभी-अभी कॉलेज छोड़ा है। उसे अपने स्कूल के एक पूर्व छात्र का एक नोट मिला। वह एक रेडियो स्टेशन में कॉल करती है और नोट पर छोड़े गए शब्दों को दोहराते हुए एक गाने का अनुरोध करती है। इसके तुरंत बाद एक अज्ञात व्यक्ति फोन करता है और बताता है कि उसने ही पत्र लिखा था। वह किसी दिन उससे मिलना चाहता है। वह शख्स एक फोटोग्राफर और कमर्शियल पायलट राहुल शर्मा (ऋतिक रोशन) निकलता है। वे मिलते नहीं हैं, नंबरों का आदान-प्रदान नहीं करते हैं या अपना नाम नहीं बताते हैं लेकिन एक-दूसरे को पत्र लिखना जारी रखते हैं। 

ईशा के दादाजी (आलोक नाथ) चाहते हैं कि उसकी शादी हो जाए और इसलिए वह उसकी मुलाकात अक्षय कपूर (सैफ़ अली ख़ान) से करवाते हैं। वह राहुल का सबसे अच्छा दोस्त भी है। ईशा को अपने पत्र के द्वारा बने मित्र से प्यार हो गया है और वह अक्षय से शादी नहीं करना चाहती है। हालाँकि, अक्षय का दिल ईशा पर आ गया है। प्यार में डूबा राहुल उस व्यक्ति से मिलने की कोशिश करता है जिसे वह पत्र लिखता है। हालाँकि, उसे तब बहुत झटका लगता है जब उसे पता चलता है कि वह ईशा है। चूँकि अक्षय ईशा से बेहद प्यार करता है, राहुल अपनी दोस्ती के कारण उसे भूलने का फैसला करता है। ईशा अपने गुमनाम प्यार से संपर्क नहीं कर पाने के कारण अक्षय से शादी करने के लिए तैयार हो जाती है। राहुल शादी से एक दिन पहले वैंकूवर के लिए रवाना हो जाता है और फिर कभी न दिखने की कसम खाता है।

चार साल बाद, कनाडा के एक मॉल में राहुल की मुलाकात अक्षय से होती है। उसका अब एक बेटा है। राहुल सोचता है कि वह ईशा से मिलने वाला है लेकिन उसकी मुलाकात अक्षय की पूर्व प्रेमिका तान्या से होती है। वही ही अब उसकी पत्नी है। अक्षय बताता है कि आख़िरकार वह ईशा से शादी नहीं कर सका क्योंकि वह अब भी अपने पत्र मित्र से प्यार करती है। अचानक, मॉल में श्रमिकों का एक समूह ईशा का एक बड़ा चित्र लेकर आता है और अक्षय को पता चलता है कि राहुल ही वह रहस्य लेखक है जिससे ईशा को प्यार हो गया था। वह राहुल से जल्दी से भारत वापस आने का आग्रह करता है और इस तरह वह ईशा से फिर से मिल जाता है।

मुख्य कलाकार
------------

* ऋतिक रोशन — राहुल शर्मा
* सैफ़ अली ख़ान — अक्षय कपूर
* ईशा देओल — ईशा मल्होत्रा
* रति अग्निहोत्री — माया
* आलोक नाथ — मिस्टर मल्होत्रा
* मौसमी चटर्जी — ईशा की माँ
* स्मिता जयकर — अक्षय की माँ
* अनंग देसाई — अक्षय के पिता
* आशिमा भल्ला — तान्या

संगीत
-----

सभी गीत आनन्द बक्शी द्वारा लिखित; सारा संगीत राजेश रोशन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "तुम" | कमाल ख़ान | 5:53 |
| 2. | "हाय राम" (भाग. 1) | अभिजीत, पामेला जैन | 5:55 |
| 3. | "लई के प्यार की चुनरिया" | उदित नारायण, सुखविंदर सिंह | 7:16 |
| 4. | "हाय राम" (भाग. 2) | अभिजीत, पामेला जैन | 5:55 |
| 5. | "दिल लेके" | उदित नारायण, पामेला जैन | 6:52 |
| 6. | "अहा अहा" | फाल्गुनी पाठक | 4:51 |
| 7. | "जा सनम" | कमाल ख़ान, स्नेहा पंत | 6:58 |
| 8. | "ये बेटियाँ" | जसपिंदर नरूला | 4:19 |

सन्दर्भ
-------

1. ↑  "धर्मेंद्र और हेमा मालिनी की तरह सफल नहीं हो पाईं बेटी एशा देओल, शादी के बाद फिल्मों से बना ली दूरी". *अमर उजाला*. अभिगमन तिथि 19 दिसम्बर 2023.

बाहरी कड़ियाँ
-------------

* *ना तुम जानो ना हम*  इंटरनेट मूवी डेटाबेस पर
तर्कशास्त्र में **निष्कर्ष** (conclusion) या **परिणाम** consequence) कथनों के किसी समूह में ऐसा आपसी सम्बन्ध होता है जिसमें यदि एक छोड़कर अन्य कथन सत्य हों तो बचा हुआ एक कथन स्वयं ही निष्कर्ष बनकर सत्य ठहरता है। किसी तर्क में निष्कर्ष को सही साबित करने वाले अन्य कथन आधार (premise) कहलाते हैं। Conclusion के बारे में और अधिक जानने के लिए ये आर्टिकल देखें।

उदाहरण
------

आधार एक - विश्व के हर सागर में मछ्लियाँ रहती हैं। हा
आधार दो - हर मछली की रीढ़ की हड्डी होती है।हा
आधार तीन - अण्डमान सागर भारत का एक सागर है।हां
निष्कर्ष - अण्डमान सागर में रीढ़ की हड्डी वाले प्राणी रहते हैं।हा

इन्हें भी देखें
---------------

* आधार (तर्क)
* कथन (तर्क)
* तर्क
* प्रकथन

सन्दर्भ
-------

1. ↑  Room, Adrian, ed. (2000). Dictionary of Confusable Words. New York, NY: Routledge. p. 177. ISBN 1-57958-271-0. Retrieved 22 May 2014.
2. ↑  Peirce Edition Project, ed. (1998). The Essential Peirce: Selected Philosophical Writings. 2. Bloomington, IN: Indiana University Press. p. 294. ISBN 0-253-21190-5. Retrieved 22 May 2013.
3. ↑  "Conclusion Meaning In Hindi - Conclusion क्या है?". मूल से 12 फ़रवरी 2022 को पुरालेखित. अभिगमन तिथि 12 फ़रवरी 2022.
**राजाजी** 1999 में बनी हिन्दी भाषा की फिल्म है। यह विमल कुमार द्वारा निर्मित और निर्देशित है और इसमें गोविन्दा और रवीना टंडन ने अभिनय किया है।

संक्षेप
-------

शिवनाथ (कादर ख़ान), उनकी पत्नी पार्वती (अरुणा ईरानी) और बेटा राजाजी (गोविन्दा) एक गांव में रहते हैं। अपने पति की इच्छा के विरुद्ध, पार्वती ने अपने पुत्र का बहुत समर्थन किया है। राजा आलसी है और आसान जीवन जीना चाहता है। वह सोचता है कि अगर वह किसी अमीर लड़की से शादी कर लेगा तो उसे काम नहीं करना पड़ेगा। इसलिए राजाजी अपने मामा शादीलाल (सतीश कौशिक) के साथ एक अमीर लड़की की तलाश में मुंबई जाता है।

मुंबई में, राजाजी पायल (रवीना टंडन) को एक बड़ी कार में देखता है जो एक आलीशान घर में जाती है। वह मान लेता है कि पायल बहुत अमीर होगी और उसके साथ रिश्ते में आ जाएगी। शादी के बाद, राजाजी को एहसास हुआ कि पायल अमीर नहीं थी। वह उस घर के वफादार माली प्रताप सिंह (मोहन जोशी) की बेटी है। राजाजी गुस्से में अपनी पत्नी और ससुर को त्याग देता है और मुंबई से भागकर अपने घर वापस आ जाता है। जहां उसकी मां सहित उसके पिता उसे अस्वीकार कर देते हैं। फिर वह अपनी पत्नी के पास लौटता है और माफी मांगने की कोशिश करता है। लेकिन उसके ससुर उसका उपहास बनाते हैं क्योंकि उन्होंने लॉटरी जीती है और अब वह अमीर हैं। निराश होकर, राजाजी प्रताप सिंह के पिछले नियोक्ता धनपत राय (शक्ति कपूर) के कारखाने में काम करना शुरू कर देता है। वह कड़ी मेहनत का मूल्य सीखता है और एक ईमानदार और मेहनती व्यक्ति बन जाता है। अंततः वह अपनी पत्नी और ससुर दोनों को वापस जीत लेता है और एक बेहतर इंसान बनकर एक बार फिर अपने माता-पिता का सम्मान अर्जित करता है।

मुख्य कलाकार
------------

* गोविन्दा — राजाजी
* रवीना टंडन — पायल
* सतीश कौशिक — शादीलाल
* शक्ति कपूर — धनपत राय
* मोहन जोशी — प्रताप सिंह
* रंजीत — माखनलाल
* अरुणा ईरानी — श्रीमती शिवनाथ
* कादर ख़ान — शिवनाथ
* दिव्या दत्ता — सोनिया
* दिनेश हिंगू — करोड़ीमल
* मुशताक ख़ान — कालीचरण 'कलुआ'
* गुड्डी मारुति — कालीचरण की पत्नी
* शगुफ़्ता अली — माखनलाल की पत्नी

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "तेरे प्यार ने - पुरुष संस्करण" | उदित नारायण | 5:13 |
| 2. | "राजा चलो अकेले में" | कुमार शानू, अलका यागनिक | 4:55 |
| 3. | "सन्डे की रात" | कुमार शानू, सपना मुखर्जी | 5:03 |
| 4. | "तेरे प्यार ने - महिला संस्करण" | अलका यागनिक | 5:10 |
| 5. | "राजाजी राजाजी" | विनोद राठौड़ | 5:35 |
| 6. | "रेशम वाले" | उदित नारायण | 4:29 |
| 7. | "रुत नई नई" | अनुराधा पौडवाल, उदित नारायण | 5:46 |
| 8. | "सासुजी" | पूर्णिमा | 4:56 |

सन्दर्भ
-------

1. ↑  "'सेट पर गोविंदा 5 घंटे लेट आते थे', रवीना टंडन ने कहा- मैंने कभी शिकायत नहीं की". *www.abplive.com*. 20 मई 2023. अभिगमन तिथि 19 दिसम्बर 2023.

बाहरी कड़ियाँ
-------------

* *राजाजी*  इंटरनेट मूवी डेटाबेस पर
**सत्यदेव विद्यालंकार** (१९०४ - २००३) भारत के स्वतंत्रता सेनानी, पत्रकार एवं हिन्दी लेखक थे। वे ‘हिंदुस्तान’ नामक हिन्दी समाचार पत्र के प्रथम सम्पादक थे। इस पत्र का प्रकाशन 1936से हो रहा है। उन्होंने लगभग सारा जीवन आर्य समाज के क्षेत्र में काम किया। 

सत्यदेव विद्यालंकार का जन्म सन १९०४ में क्वेटा में हुआ था। उनके पिताजी का नाम पण्डित ठाकुर दास था। ठाकुर दास जी, स्वामी श्रद्धानन्द के परिचित और भक्त थे। वे आर्य समाज के अधिकारी थे । क्वेटा समृद्ध और फलफूल से भरा नगर था । वहाँ प्रायः गुरुकुल के लिए चन्दा एकत्र करने स्वामी श्रद्धानन्द जी तथा और विद्वान भी आते थे, जिन का वहाँ बहुत आदर सत्कार होता था ।

सत्यदेव जी ने सन १९१२ में गुरुकुल कांगड़ी में प्रवेश किया और १९२६ तक उसमें अध्ययन करते रहे। १९३० में डी. ए. वी. स्कूल मिण्टगुंमरी में अध्यापक बने । १९३९ में डी. ए. वी. कॉलिज जालन्धर में कार्य प्रारम्भ किया। वहाँ से अवकाश प्राप्त कर १९६५ में कन्या महाविद्यालय जालन्धर में कार्य किया । फिर १९६६ से १९८३ तक ऋषि दयानन्द स्मारक ट्रस्ट टंकारा में कार्य करते रहे। 

सत्यदेव विद्यालंकार के तीन पुत्र और एक कन्या हैं। उनके पुत्र विजय कुमार रेलवे में काम करते थे। दूसरे पुत्र विनय एम. एस. सी. फार्मेस्यूटिक्स करके अमेरिका गये और वहाँ डाक्टरेट भी किया अब एक बहुत बड़ी कम्पनी में औषध निर्माण कार्य का सहायक हैं। तीसरे पुत्र विनोद शर्मा हैं। कन्या आशा संगीत में एम. ए. है।

कृतियाँ
-------

* धुन के धनी
* लाला देवराज
* राष्ट्रवादी दयानन्द
* स्वामी श्रद्धानन्द
* राष्ट्रधर्म
* दीदी सुशीला मोहन
* करो या मरो
* आर्य सत्याग्रह
* बीकानेर का राजनीतिक विकास और पण्डित मेघाराम वैद्य
* राजा महेन्द्र प्रताप
* लाल किले में
* यूरोप में आजाद हिन्द ( आचार्य नरेन्द्र देव, सत्यदेव विद्यालंकार, सरदार राम सिंह रावल)

बाहरी कड़ियाँ
-------------

* आचार्य सत्यदेव विद्यालंकार Archived 2017-06-05 at the वेबैक मशीन (आत्म-परिचय)
* राष्ट्रधर्म]
* करो या मरो
**विश्व शौचालय दिवस**: (World Toilet Day) जो प्रत्येक वर्ष को 19 नवंबर को मनाया जाता है संयुक्त राष्ट्र के अनुसार विश्व की अनुमानि ढाई अरब आबादी को पर्याप्त स्वच्छता मयस्सर नहीं है और एक अरब वैश्विक आबादी खुले में सौच को अभिसप्त है उनमे से आधे से अधिक लोग भारत में रहते हैं नतीजन बीमारियां उत्पन्न होने के साथ साथ पर्यावरण दूषित होता इसलिए सरकार इस समस्या से उबरने के लिए स्वच्छ भारत अभियान चला रही है लेकिन एक सर्वे के अनुसार खुले में सौच जाना एक तरह की मानसिकता दर्शाता है इसके मुताबिक सार्वजनिक शौचालयोँ में नियमित रूप से जाने वाले तकरीबन आधे लोगो और खुले में शौच जाने वाले इतने ही लोगो का कहना है कि यह सुविधाजनक उपाय है। ऐसे में स्वच्छ भारत के लिए सोच में बदलाव की जरुर दिखती है।

असुरक्षा
--------

दुनिया में हर तीन में से एक महिला को सुरक्षित शौचालय की सुविधा उपलब्ध नहीं है खुले में शौच के लिए विवस होने का कारण महिलाओ और बालिकाओ की निजता सम्मान और पर बुरा प्रभाव पड़ता है और उनके खिलाफ हिंसा तथा बलात्कार जैसी घटनाओ की आशंका बनी रहती है।

सतत विकास लक्ष्य
----------------

संयुक्त राष्ट्र के सतत विकास लक्ष्यो में सबको शुध्द पेयजल और स्वच्छता की सुविधा उलब्ध कराने का लक्ष्य भी रखा गया है। लेकिन खराब आधारभूत ढांचे दूषित जल आपूर्ति और गंदगी के कारण प्रत्येक दिन एक हजार बच्चो मौत का शिकार होते हैं।.

बहाल तस्वीर
-----------

भारत की 2011 की जनगणना के अनुसार गांवो में 67 प्रतिशत और शहरो में 13 प्रतिशत परिवार खुले में शौच करते हैं।
गैरसरकारी संगठन रिसर्च इंस्टीटीयूट ऑफ कंपेशनेट इकोनामिक्स के मुताबिक देश के 40 प्रतिशत जिन घरो में शौचालय है इसके बावजूद उनमे से प्रत्येक घर से एक सदस्य नियमित रूप से खुले में शौच के लिए जाता है।

2011 की जनगणना अनुसार
---------------------

2001-11 के दौरान बने घर और शौचालयो की संख्या

* **5.47** करोड़ देश भर में घरो की संख्या
* **5.39** करोड़ शौचालय सुविधा वाले घर

**नोट**: इसमेँ सार्वजनिक शौचालय, स्कूल शौचालय के साथ पहले से ही मौजूद निर्माण को शामिल किया गया है।

* **24.66** करोड़ देश भर में घरो की संख्या केवल 2011 की जनगणना अनुसार
* **12.38** करोड़ शौचालय सुविधा वाले घर केवल 2011 की जनगणना अनुसार
* **12.28** करोड़ घरो में शौचालय नहीं केवल 2011 की जनगणना अनुसार

जागरण पहल
---------

खुले में शौच की प्रवृति रोकने तथा इसमे बदलाव लाने और साफ सफाई के प्रति जागरुक फैलाने के मकसद से दैनिक जागरण की सामाजिक सरोकार से संबध्द इकाई पहल आरबी इंडिया के साथ मिलकर उत्तर प्रदेश और बिहार के दो सौ गांवो में प्रोजेक्ट चला रही है इस अभियान में 500 पंचायती राज संस्थाओ के समुदाय के नेताओ, 500 आशा, आंगनबाड़ी कर्मियो की सहायता से सीधे तौर पर इन गांवो की दो लाख महिलाओ से जुड़कर उनको स्वच्छा के प्रेरित किया जा रहा है। बिहार के भागलपुर जिले के 100 गांवो और उत्तर प्रदेश के वाराणसी, कन्नोज और इटावा के 100 गांवो में चलाए जा रहे इस कार्यक्रम की हर स्तर पर निगरानी और बदलाव के वाहक बन रहे लोगो की उपलब्धियो को रेखांकित किया जा रहा है।

सन्दर्भ
-------

1. ↑  "World Toilet Day 19 November - Background". *United Nations*. मूल से 10 दिसंबर 2017 को पुरालेखित. अभिगमन तिथि 30 नवंबर 2017.
**बनास नदी** (Banas River) भारत के राजस्थान राज्य में बहने वाली एक नदी है। यह चम्बल नदी की एक उपनदी है, जो स्वयं यमुना नदी की उपनदी है (जो आगे जाकर गंगा नदी में विलय हो जाती है)। बनास का कुल मार्ग 512 किमी है। यह पूरी नदी और इसका जलसम्भर क्षेत्र राजस्थान के भीतर ही है।यह एक मरुस्थलीय नदी है।

नामार्थ
-------

"बनास" शब्द दो शब्दों को मिलाकर बना है - "बन" (वन) और "आस" (आशा), और इसका अर्थ "वन की आशा" है।

मार्ग
-----

यह अरावली पर्वतमाला की खमनोर नाम श्रेणी में कुम्भलगढ़ से 5 किमी दूर राजसमन्द ज़िले में स्थित "वेरों का मठ" नामक शिव मंदिर में जन्म लेती है। फिर पूर्वोत्तर दिशा में बहती हुई यह मेवाड़ क्षेत्र से गुज़रती है। बहती हुई यह राजस्थान और मध्य प्रदेश की सीमा पर बहती हुई चम्बल नदी के समीप पहुँचती है और सवाई माधोपुर ज़िले में रामेश्वर नामक स्थान पर उस से संगम कर लेती है। बनास एक अनिरंतर नदी है, जो गरमियों में अधिकांश रूप से सूख जाती है।

उपनदियाँ
--------

इसकी सहायक नदियों में बेड़च, कोठरी, मांसी, खारी, मोरेल व धुन्ध ढील डाई है। बेडच नदी १९० किलोमीटर लंबी है तथा गोगु्न्दा पहाड़ियों (उदयपुर) से निकलती है। कोठारी नदी उत्तरी राजसमंद जिले के दिवेर पहाड़ियों से निकलती है। यह १४५ किलोमीटर लंबी है तथा यह उदयपुर, भीलवाड़ा में बहती हुई बनास में मिल जाती है।
ये नंदी वेरो का मठ से उत्पन हुई है वेरो का मठ परशुराम के पास है।

बनास नदी पर बने हुए बाँध
------------------------

* मातरीकुंडीया बांध
* बीसलपुर बाँध
* ईसरदा बाँध
* दात्र बांध[]

इन्हें भी देखें
---------------

* चम्बल नदी
* यमुना नदी

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
ठंडे स्थान पर पौधे उगाने के लिये बने ग्रीनहाउस
**ग्रीनहाउस प्रभाव** या **हरितगृह प्रभाव** (greenhouse effect) एक प्राकृतिक प्रक्रिया है जिसके द्वारा किसी ग्रह या उपग्रह के वातावरण में मौजूद कुछ गैसें वातावरण के तापमान को अपेक्षाकृत अधिक गर्म बनाने मदद करतीं हैं। इन ग्रीनहाउस गैसों में कार्बन डाई आक्साइड, जल-वाष्प, मिथेन आदि शामिल हैं। यदि ग्रीनहाउस प्रभाव नहीं होता तो शायद ही पृथ्वी पर जीवन नहीं होता, क्योंकि तब पृथ्वी का औसत तापमान -18° सेल्सियस होता न कि वर्तमान 15° सेल्सियस।

धरती के वातावरण के तापमान को प्रभावित करने वाले अनेक कारक हैं जिसमें से ग्रीनहाउस प्रभाव एक है।

इतिहास
------

ग्रीनहाउस प्रभाव के अस्तित्व के बारे में वर्ष 1824 में *जोसेफ फुरियर* ने बताया था। उनके द्वारा दिये गए तर्क और साक्ष्यों को वर्ष 1827 और 1838 में *क्लाउड पाउलेट* ने और मजबूत कर दिया। इस पर प्रयोग और अवलोकन करने के बाद इसका कारण *जॉन टिंडल* ने 1859 में बताया था। लेकिन सबसे पहले इसकी स्पष्ट आंकिक जानकारी स्वांटे आर्रेनियस ने 1896 में दी थी। उन्होंने पहली बार मात्रात्मक पूर्वानुमान लगा कर यह बताया था कि वायुमंडल में कार्बन डाइऑक्साइड गैस के दोहरीकरण से होता है। लेकिन किसी भी वैज्ञानिक ने *ग्रीनहाउस* शब्द का प्रयोग नहीं किया था। इसका प्रयोग सबसे पहले *निल्स गुस्टफ एकहोम* ने 1901 में किया था।

ग्रीन हाउस प्रभाव में वृद्धि
----------------------------

वायुमण्डल में ग्रीनहाउस प्रभाव का चित्रण
पूरे विश्व के औसत तापमान में लगातार वृद्धि दर्ज की गयी है। ऐसा माना जा रहा है कि मानव द्वारा उत्पादित अतिरिक्त ग्रीनहाउस गैसों के कारण ऐसा हो रहा है। इसके अलावा यह भी कहा जा रहा है कि यदि वृक्षों का बचाना है तो इन गैसों पर नियंत्रण करना होगा

इन्हें भी देखें
---------------

* ग्रीनहाउस गैस

  

ग्रीनहाउस प्रभाव या हरितगृह प्रभाव (greenhouse effect) एक प्राकृतिक प्रक्रिया है जिसके द्वारा किसी ग्रह या उपग्रह के वातावरण में मौजूद कुछ गैसें वातावरण के तापमान को अपेक्षाकृत अधिक गर्म बनाने मदद करतीं हैं। इन ग्रीनहाउस गैसों में कार्बन डाई आक्साइड, जल-वाष्प, मिथेन आदि शामिल हैं। यदि ग्रीनहाउस प्रभाव नहीं होता तो शायद ही पृथ्वी पर जीवन नहीं होता, क्योंकि तब पृथ्वी का औसत तापमान -18° सेल्सियस होता न कि वर्तमान 15° सेल्सियस।

बाहरी कड़ियाँ
-------------

* ग्रीनहाउस प्रभाव : अर्थ, परिभाषा, उत्पत्ति, कारण, दुष्परिणाम, रोकथाम
* हमारे मौसम की कुंजी - कार्बन डाइ ऑक्साइड (स्वाति शर्मा)



1. ↑  John Tyndall, *Heat considered as a Mode of Motion Archived 2016-03-04 at the वेबैक मशीन* (500 पन्ने; वर्ष 1863, 1873)
2. ↑  Easterbrook, Steve. "Who first coined the term "Greenhouse Effect"?". *Serendipity*. मूल से 13 नवंबर 2015 को पुरालेखित. अभिगमन तिथि 11 नवम्बर 2015.
3. ↑  Ekholm N (1901). "On The Variations Of The Climate Of The Geological And Historical Past And Their Causes". *Quarterly Journal of the Royal Meteorological Society*. **27** (117): 1–62. डीओआइ:10.1002/qj.49702711702. मूल से 22 जुलाई 2020 को पुरालेखित. अभिगमन तिथि 25 अप्रैल 2017.
ऋषिपंचमी
**ऋषिपंचमी** का त्यौहार हिन्दू पंचांग के भाद्रपद महीने में शुक्ल पक्ष पंचमी को मनाया जाता है।यह त्यौहार गणेश चतुर्थी के अगले दिन होता है। इस त्यौहार में सप्त ऋषियों के प्रति श्रद्धा भाव व्यक्त किया जाता है।

सप्त ऋषि
--------

* कश्यप
* अत्रि
* भारद्वाज
* विश्वामित्र
* गौतम
* जमदग्नि
* वशिष्ठ

व्रत की पात्रता
---------------

यह व्रत चारों वर्ण की महिलाओं को करना चाहिए। यह व्रत जाने -अनजाने में हुए पापों को नष्ट करने वाला है। इस दिन गंगा स्नान का भी महत्त्व है। यह व्रत पुरुष भी अपनी पत्नी के लिये रख सकते हैं। (करवाचौथ के लिये पुरुषों की पात्रता नहीं है)।

पूजन विधि
---------

प्रातःकाल नदी आदि में स्नान कर स्वच्छ वस्त्र पहन कर अपने घर में भूमि पर चौक बना कर सप्त ऋषियों की स्थापना करनी चाहिए। श्रद्धा पूर्वक सुगंध , पुष्प, धूप, दीप, नैवेद्य आदि से सप्तर्षियों का पूजन करें। अकृष्ट भूमि (बिना जुती हुई भूमि ) से उत्पन्न फल आदि का शाकाहारी भोजन करना चाहिए।

समापन
-----

लगतार सात वर्ष तक ऋषि पंचमी के दिन व्रत रख कर आठवें वर्ष में सात सोने की मूर्तियां (श्रद्धानुसार ) बनवाकर एवम उनका पूजन कर सात गोदान तथा सात युग्मक-ब्राह्मण को भोजन करा कर सप्त ऋषियों की प्रतिमाओं का विसर्जन करना चाहिए।

बाहरी कड़ियाँ
-------------

* sikkim-culture.gov.in पर ऋषिपंचमी के बारे में (अंग्रेजी में)।
**गुरुकुल महाविद्यालय**, उत्तराखण्ड के हरिद्वार जनपद के ज्वालापुर में स्थित एक महाविद्यालय है। इसकी स्थापना १९०७ में हुई थी। यह महाविद्यलय ज्वालापुर नामक उपनगर से आधा किमी दूरी पर भागीरथी की नहर के दक्षिणी तट पर रेलवे लाइन से बिल्कुल सटा हुआ, लोहे के पुल के दक्षिण की ओर सुविस्तृत एवं परम रमणीक भूमि में स्थित है। 

गुरुकुल महाविद्यालय की स्थापना वैशाख शुक्ला 3 (अक्षय तृतीया) सम्वत 1964 वि0 (तदनुसार 30 जून सन् 1907 ई0) को दानवीर स्वर्गीय बाबू सीताराम जी, इंसपेक्टर ऑफ पुलिस ज्वालापुर, के सुरम्य उद्यान में संस्कृत-शिक्षा के प्रचार एवं विलुप्त 'ब्रह्मचर्याश्रम’ प्रणाली के पुनरुद्धार के विशेष उद्देश्य को लेकर स्वामी दर्शनानन्द जी सरस्वती के करकमलों द्वारा केवल तीन बीघा भूमि में बारह आने के स्थिर कोष से हुई थी। 

इस महाविद्यालय की विशेषता है कि यह प्राचीन ब्रह्मचर्याश्रम प्रणाली के आधार पर आर्यसमाज के संस्थापक महर्षि दयानन्द सरस्वती द्वारा निर्दिष्ट पद्धति के अनुसार निर्धन एवं धनवान् छात्रो को सर्वथा समान भाव से वैदिक वाङ्मय की उच्चतम निःशुल्क शिक्षा देता है। शिक्षा का माध्यम आर्य-भाषा हिन्दी है। इस संस्था में वेद, वेदांग, उपनिषद्, दर्शनशास्त्र, संस्कृत साहित्य, धर्मशास्त्र आदि प्राच्य विषयों के अतिरिक्त हिन्दी, गणित, विज्ञान, सामाजिक विज्ञान (भूगोल, इतिहास, नागरिक शास्त्र), कम्प्यूटर और अंग्रेजी भाषा की भी यथोचित शिक्षा दी जाती है। यहाँ से शिक्षा प्राप्त करके सहस्राधिक छात्र स्नातक बनकर देश के धार्मिक, सामाजिक, राजनैतिक, साहित्यिक आदि विभिन्न क्षेत्रों में बड़ी तत्परता और कुशलता के साथ कार्य कर रहे हैं। यह संस्था संस्कृत साहित्य के ज्ञान और उसके ठोस पाण्डित्य में अपना विशेष स्थान और प्रभाव रखती है।

यहाँ का जीवन सरल और रहन-सहन सादा है। स्नातकों तथा छात्रों मे शास्त्रीय विषयों के प्रौढ़ पाण्डित्य के साथ-साथ ग्रन्थ-लेखन, पत्रकारिता, कवित्व-शक्ति, कुशल अध्यापकत्व, व्याख्यान-कला आदि में विशेष प्रगतिशीलता है। इसके पास 300 बीघा भूमि है, जिससे कृषि और वाटिका आदि के द्वारा पर्याप्त सहायता प्राप्त होती है। संस्था में बड़े-बड़े विशाल भवन हैं, जो यहाँ के सौन्दर्य में अपना विशेष स्थान रखते हैं।

यहाँ के कार्यकर्ता एवं आचार्य सदा से त्यागी, तपस्वी, सरस्वती के सच्चे उपासक एवं अनन्य भक्त रहे हैं, जो सांसारिक प्रलोभनों से भी उदासीन हैं। इसी का यह सपरिणाम है कि आज की विषम परिस्थितियों में भी सह संस्था किसी न किसी रूप में दुःख-सुख भोगकर दपना अस्तित्व सुरक्षित रखो हुए है। इसे पूर्णरूपेण न राज्याश्रय प्राप्त है और न ही अपेक्षित रूप से जनता का आश्रय ही प्राप्त हुआ है। केवल भगवान् के भरोसे पर उसी दीनबन्धु के विश्वास और आदर्श-संन्यासी श्री स्वामी दर्शानानन्द जी सरस्वती के एकमात्र भोगवाद के दृढ़ सिद्धान्त पर इसका संचालन निर्बाध रूप से हो रहा है।

बाहरी कड़ियाँ
-------------

* **गुरुकुल महाविद्यालय, ज्वालापुर** का जालघर
भारतीय धर्मों में, जब किसी मूर्ति की **प्राणप्रतिष्ठा** की जाती है तब मंत्र द्वारा उस देवी या देवता का आवाहन किया जाता है कि वे उस मूर्ति में प्रतिष्ठित (विराजमान) हों। इसी समय पहली बार मूर्ति की आँखें खोली जाती हैं। मूर्तियों की प्राण प्रतिष्ठा में महत्व मूर्ति की शिल्पगत सुंदरता का नहीं होता । अगर कोई साधारण- सा पत्थर भी रख दिया जाए और उसकी प्राण प्रतिष्ठा हो जाए तब वह भी उतना ही फलदायक रहता है, जितनी कि कोई सुंदर कलाकार द्वारा निर्मित की गई मूर्ति होती है। बहुत से पवित्र देवस्थानों में हम यही देखते हैं। बारह ज्योतिर्लिंग हजारों वर्ष पहले किसी महान सत्ता के द्वारा प्राणप्रतिष्ठा से जागृत किए गए थे । उनमें स्थापित मूर्तियाँ शिल्प की दृष्टि से बहुत सुंदर नहीं कही जा सकती हैं । केदारनाथ में तो हम जिस मूर्ति की उपासना करते हैं, वह एक अनगढ़ चट्टान का टुकड़ा अथवा पाषाण मात्र है । लेकिन उसकी दिव्यता अद्भुत है। मूर्ति का मूल्य उसके पत्थर की कीमत से अथवा उसकी सुंदरता से नहीं आंका जाता । यह इस बात पर निर्भर करता है कि उस स्थान विशेष की परिधि में पहुँचते ही साधक को दिव्यता का अनुभव होने लगता है तथा ईश्वर के साथ उसका संपर्क तत्काल जुड़ने लगता है। प्राण प्रतिष्ठा एक असाधारण और अद्भुत कार्य है । कोई-कोई  ही हजारों वर्षों में जन्म लेता है , जो मूर्तियों में प्राण प्रतिष्ठा कर सकने में समर्थ होता है। हजारों साल पहले बारह ज्योतिर्लिंग किसी महापुरुष ने प्राणप्रतिष्ठित कर दिए और वह अभी तक चले आ रहे हैं।

बाहरी कड़ियाँ
-------------

* **प्राण प्रतिष्ठा – पत्थर को भगवान बनाने का विज्ञान**
* **Ram Mandir Pran Prathishta: कैसे होगी प्राण प्रतिष्ठा?, क्या होगी पूजा विधि?**
**राजकुमारी सोफिया अलेक्जेंड्रोवना दलीप सिंह** *(8 अगस्त 1876 - 22 अगस्त 1948);* यूनाइटेड किंगडम में एक प्रमुख मताधिकारी थी। उनके पिता महाराजा सर दिलीप सिंह थे। सोफिया की मां बंबा मुलर थीं और उनकी दादी महारानी विक्टोरिया थीं। उसकी दो सौतेली बहनों और तीन भाइयों सहित चार बहनें थीं। ये फैराडे हाउस के एक अपार्टमेंट में हैम्पटन कोर्ट में रहती थी, जिसे महारानी विक्टोरिया ने अनुग्रह के रूप में दिया था।

प्रारंभिक जीवन
--------------

सोफिया दलीप सिंह का जन्म 8 अगस्त 1876 को बेलग्रेविया में हुई थी।  वह महाराजा दलीप सिंह (सिख साम्राज्य के अंतिम महाराजा) और उनकी पहली पत्नी बंबामुलर की तीसरी बेटी थीं। महाराजा और बंबा के दस बच्चे थे, जिनमें से छह बच गए।   सिंह ने भारतीय, यूरोपीय और अफ्रीकी वंश को एक ब्रिटिश कुलीन पालन-पोषण के साथ जोड़ा जाए, जो उनके नामों की श्रृंखला को दर्शाता है।   
दूसरे आंग्ल-सिख युद्ध के बाद, उनके पिता को 11 साल की उम्र में, ईस्ट इंडिया कंपनी को अपना राज्य छोड़ने और लॉर्ड डलहौज़ी को कोहिनूर हीरा देने के लिए मजबूर किया गया था।  उन्हें 15 साल की उम्र में ईस्ट इंडिया कंपनी ने भारत से निर्वासित कर दिया और इंग्लैंड चले गए, जहां महारानी विक्टोरिया ने उनके साथ मातृ प्रेम के साथ व्यवहार किया। वह और प्रिंस अल्बर्ट उसकी सुन्दरता और शाही व्यवहार से प्रभावित थे। उन्होंने वर्षों से उसके साथ घनिष्ठ संबंध बनाए। उनके परिवार का भरण-पोषण ईस्ट इंडिया कंपनी द्वारा किया जाता था।       भारत से निकाले जाने से कुछ समय पहले ही दलीप सिंह ने ईसाई धर्म अपना लिया था।  बाद में, उन्होंने सिख धर्म  में फिर से प्रवेश किया और भारत में स्वतंत्रता आंदोलन में भाग लिया क्योंकि वे ब्रिटिश साम्राज्य की राजनीति के परिणामस्वरूप अपने स्वयं के राज्य को खोने के तरीके के बारे में अधिक जागरूक हो गए थे।

उपलब्धियों
----------

1928 में समान मताधिकार अधिनियम को शाही सहमति दी गई थी, जिसमें 21 वर्ष से अधिक उम्र की महिलाओं को पुरुषों के बराबर वोट देने की अनुमति दी गई थी। 1930 में, सोफिया विक्टोरिया टॉवर गार्डन में एम्मेलिन और क्रिस्टाबेल पंकहर्स्ट मेमोरियल के अनावरण पर फूलों की सजावट प्रदान करने वाली समिति की अध्यक्ष थीं। कुछ रिपोर्टों के बावजूद, सोफिया सफ़्रागेट फैलोशिप की अध्यक्ष नहीं थीं, जिसे 1930 में एमेमेलिन पंकहर्स्ट की मृत्यु के बाद स्थापित किया गया था। उन्होंने अपनी शाही पृष्ठभूमि से दूर समानता और न्याय के कारणों का समर्थन किया। इंग्लैंड और भारत के इतिहास में एक महत्वपूर्ण बिंदु पर एक महत्वपूर्ण भूमिका निभाई।

सन्दर्भ
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑  "संग्रहीत प्रति". मूल से 27 मार्च 2022 को पुरालेखित. अभिगमन तिथि 21 मार्च 2022.
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
**बाबुसिंह राठौड़** (जन्म: नाथड़ाऊ ,जोधपुर ,राजस्थान) एक भारतीय जनता पार्टी के पूर्व विधायक है। बाबु सिंह शेरगढ़ के 15 सालों तक पद रहे और राजस्थान विधानसभा चुनाव, २०१८ में भारतीय राष्ट्रीय कांग्रेस की प्रत्याशी मीना कंवर से हार झेलनी पड़ी।

जीवनी
-----

**बाबुसिंह राठौड़** का जन्म राजस्थान के जोधपुर ज़िले की शेरगढ़ तहसील के नाथड़ाऊ गाँव में हुआ था इनके पिता का नाम "चैनसिंह राठौड़" है। इनकी पत्नी का नाम सीमा कँवर है। इनके दो बच्चे हैं।  विधायक बनने से पूर्व राठौड़ भारतीय जीवन बीमा निगम (LIC) में एक एजेंट के रूप में भी कार्य कर चूके है।

शिक्षा
------

**बाबुसिंह राठौड़** ने जोधपुर की विश्वविद्यालय जयनारायण व्यास विश्वविद्यालय से एम.कॉम की पढ़ाई पूर्ण की थी इनके अलावा ये इस विश्वविद्यालय के छात्रसंघ के अध्यक्ष भी रह चूके है।

बाहरी कड़ियाँ
-------------

* आधिकारिक जालस्थल right

सन्दर्भ
-------

1. ↑  "संग्रहीत प्रति". मूल से 26 जून 2015 को पुरालेखित. अभिगमन तिथि 24 जून 2015.
2. ↑  "संग्रहीत प्रति". मूल से 11 नवंबर 2018 को पुरालेखित. अभिगमन तिथि 10 नवंबर 2018.
3. ↑
4. ↑
5. ↑  "संग्रहीत प्रति". मूल से 17 नवंबर 2016 को पुरालेखित. अभिगमन तिथि 24 जून 2015.
6. ↑
7. ↑  "संग्रहीत प्रति". मूल से 20 मार्च 2015 को पुरालेखित. अभिगमन तिथि 24 जून 2015.
8. ↑  "संग्रहीत प्रति". मूल से 21 अगस्त 2015 को पुरालेखित. अभिगमन तिथि 24 जून 2015.
**शेयर बाजार**
एक 'शेयर बाजार' 'या' इक्विटी बाजार   *भी स्टॉक एस के खरीदारों और विक्रेताओं के एकत्रीकरण (आर्थिक लेन-देन का एक ढीला नेटवर्क नहीं, एक भौतिक सुविधा या असतत इकाई) (जाता है ' कहा जाता शेयर); केवल निजी तौर पर कारोबार उन के रूप में के रूप में अच्छी तरह से एक शेयर बाजार पर सूचीबद्ध | इन [प्रतिभूतियों] [सुरक्षा (वित्त)] शामिल हो सकते हैं।*

**स्टॉक (या शेयर) मे निवेश के लिए बेस्ट ऐप**

स्टॉक एक्सचेंज
--------------

शेयर बाजार स्टॉक व्यापारियों (लोगों और कंपनियों) के व्यापार कर सकने की एक जगह या संगठन है। कंपनियां अपने शेयर स्टॉक एक्सचेंज पर सूचीबद्ध पाने के लिए चाहते हो सकता है। अन्य शेयरों में एक व्यापारी के माध्यम से, यह है कि, "काउंटर पर" कारोबार किया जा सकता है।

व्यापार
-------

शेयर बाजारों में व्यापार के लिए एक खरीदार के लिए एक विक्रेता से एक शेयर या सुरक्षा के पैसे के लिए हस्तांतरण का मतलब है। यह एक कीमत पर सहमत करने के लिए इन दोनों पार्टियों की आवश्यकता है। इक्विटीज (स्टॉक या शेयर) एक विशेष कंपनी में एक स्वामित्व हित प्रदान करते हैं।

दुनिया में कहीं भी आधार पर किया जा सकता है, और बैंकों, बीमा कंपनियों या पेंशन फंड और हेज फंडों में शामिल हो सकते हैं, जो बड़े व्यापारियों निवेशकों के लिए छोटे व्यक्ति के शेयर निवेशकों से शेयर बाजार रेंज में भाग लेने। उनका खरीदने या बेचने के आदेश।

कुछ बाजारों लेन-देन खुले चिल्लाहट के रूप में जाना जाता है एक विधि द्वारा, एक ट्रेडिंग फ्लोर पर बाहर किया जाता है, जहां शारीरिक स्थानों रहे हैं। इस विधि को कुछ स्टॉक एक्सचेंजों और कमोडिटी एक्सचेंजों में प्रयोग किया जाता है, और मौखिक बोलियों में प्रवेश करने से व्यापारियों शामिल है और सी करता है।

एक संभावित खरीदार के एक शेयर के लिए एक विशिष्ट मूल्य बोलियों और एक संभावित विक्रेता एक ही शेयर के लिए एक विशिष्ट मूल्य पूछता है। बाजार में खरीदने या बेचने आप किसी भी क्रमश: शेयर के लिए मूल्य या बोली मूल्य पूछना स्वीकार करेंगे इसका मतलब है। जब बोली और कीमत पूछना है।
पेरिस एक्सचेंज यूरोनेक्स्ट का अब हिस्सा, एक आदेश से जुड़ गया,

इलेक्ट्रॉनिक स्टॉक एक्सचेंज है। यह देर से 1980 के दशक में स्वचालित किया गया था। 1980 के दशक से पहले, यह एक खुला चिल्लाहट विनिमय शामिल थे। शेयर दलालों ट्रेडिंग फ्लोर या पेले Brongniart पर मुलाकात की।

इस (एक खरीदार के लिए एक विक्रेता के लिए खरीदार, विक्रेता) संभावित प्रतिपक्षों की संख्या सबसे अधिक है और शायद सबसे अच्छी कीमत देता है के बाद से शेयर ट्रेडिंग लोग सबसे लोकप्रिय एक्सचेंज पर व्यापार करने के लिए पसंद करेंगे। हालांकि, हमेशा विकल्प नहीं किया गया है

सन्दर्भ
-------
स्टेरॉल रासायनिक संरचना
**सांद्रव** या **स्टेरॉल**  कार्बनिक अणुओं की महत्त्वपूर्ण श्रेणी होते हैं। ये प्राकृतिक रूप से ये पेड़ओं, पशुओं एवं कवकओं में मिलते हैं। इनमें सबसे व्यापक रूप कोलेस्ट्रॉल है।

देखें
-----

* फाइटोस्टेरॉल

| * दे
* वा
* सं
पादपरसायनों के प्रकार |
| --- |
| पादपरसायन  | फिनाइलप्रोपेनॉएड • फाइटोस्टेरॉल |
| *विविध*: | पादपरसायनों की सूची |
| **जैवरासायनों**  के प्रमुख परिवारसैक्कराइड/कार्बोहाइड्रेट/ग्लाइकोसाइड ·  अमीनो अम्ल/पेप्टाइड/प्रोटीन/ग्लाइकोप्रोटीन ·  लिपिड/टर्पीन/स्टीरॉएड/कैरोटीनॉएड ·  एल्कलॉएड/नाभिकीय क्षार/न्यूक्लिक अम्ल ·  फिनाइलप्रोपेनॉएड/पॉलीकीटाइड/टेट्रापाइरोलs |

। कार्बन के रासायनिक यौगिकों को **कार्बनिक यौगिक** कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार स्टेरॉल को भी विभिन्न प्रयोगों में लिया जा सकता है।
**पाकिस्तानी रुपया** (उर्दू:  روپیہ‎ ; देवनागरीकृत :  *रुपया*  , मुद्रा चिह्न : ₨. /-  ; कोड : संक्षिप्त रूप में PKR ) 1948 से पाकिस्तान की आधिकारिक मुद्रा है। सिक्के और नोट केन्द्रीय बैंक, अर्थात् पाकिस्तानी स्टेट बैंक द्वारा जारी और नियन्त्रित किये जाते हैं।

१९७१ में अमेरिकी डॉलर के निलम्बन के बाद से किसी भी कीमती धातु में कागजी मुद्रा की परिवर्तनीयता, पाकिस्तानी रुपया, वास्तव में, वैध मनी है। ब्रेटन वुड्स प्रणाली के पतन से पूर्व, अन्तरराष्ट्रीय व्यापार के लिये मुद्रा को निश्चित विनिमय दर पर अमेरिकी डॉलर पर आँका गया था और अमेरिकी सोने द्वारा समर्थित था। मुद्रा माँग पर सोने में परिवर्तनीय थी।

विनिमय दर
---------

चित्र:USD-PKR Exchange.JPGअमेरिकी डॉलर-पाकिस्तानी रुपया विनिमय दर
1982 तक रुपया स्टर्लिंग के आँका जाता था जब तक कि जनरल ज़िया-उल-हक की सरकार ने नियन्त्रित विदेशी मुद्रा विनिमय दर (अंग्रेजी: Managed Float ; देवनागरीकृत :  *मैनेज्ड फ़्लोट* ) परिवर्तित करना प्रारम्भ किया था। परिणामस्वरूप, 1982-83 और 1987-88 के बीच रुपये में 38.5% का अवमूल्यन हुआ और कच्चे माल के आयात की लागत में तेजी से वृद्धि हुई, जिससे पाकिस्तानी वित्त पर दबाव पड़ा और औद्योगिक आधार को बहुत हानि हुई। सदी के अन्त तक संयुक्त राज्य अमेरिका के डॉलर के मुकाबले पाकिस्तानी रुपये का मूल्यह्रास हुआ, जब पाकिस्तान के बड़े चालू खाते के अधिशेष ने डॉलर के मुकाबले रुपये के मूल्य को बढ़ा दिया। स्टेट बैंक ऑफ़ पाकिस्तान ने देश की निर्यात प्रतिस्पर्धा को बनाये रखने के लिये ब्याज दरों को कम करके और डॉलर खरीदकर विनिमय दर को स्थिर कर दिया।
**अयादि संधि की परिभाषा:**

अयादि संधि एक प्रकार की **स्वर संधि** है। जब '**ए', 'ऐ', 'ओ'** और '**औ'** के साथ कोई अन्य स्वर हो तो '**ए' का 'अय्', 'ऐ' का 'आय्', 'ओ' का 'अव्' और 'औ' का 'आव्' बन जाता है।** अयादि संधि करते समय पहले शब्द के अन्तिम स्वर, तथा दूसरे शब्द के प्रथम स्वर में पूर्वकथित विकार आ जाते हैं जो उन स्वरों का स्थान ले लेते हैं। 'अय्', 'आय्', 'अव्' और 'आव्' में जो य् और व् हैं, उनमें दूसरे शब्द के प्रथम स्वर की मात्रा आ जाती हैं। 

**अयादि संधि के उदाहरण:**

**१. ने + अन = नयन (ए + अ = अय)**

जैसा कि आप ऊपर दिए गए उदाहरण में देख सकते हैं, 'ए' एवं 'अ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'ए' एवं 'अ' मिलकर 'अय' बनाते हैं। अतः 'ने' एवं 'अन' से मिलकर 'नयन' बनता है।

**२. नौ + इक = नाविक (औ + इ = आवि)**

ऊपर दिए गए उदाहरण में जैसा कि आप देख सकते हैं, 'औ' एवं 'इ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'औ' एवं 'इ' मिलकर आव बनाते हैं। अतः 'नौ' एवं 'इक' से मिलकर नाविक बनता है।

**३. भो + अन = भवन (ओ + अ = अव)**

जैसा कि आप ऊपर दिए गए उदाहरण में देख सकते हैं कि 'ओ' एवं 'अ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'ओ' एवं 'अ' मिलकर 'अव' बनाते हैं। अतः 'भो' एवं 'अन' से मिलकर भवन बनता है।

**४. पो + इत्र = पवित्र (ओ + इ = अवि)**

जैसा कि आप ऊपर दिए गए उदाहरण में देख सकते हैं कि 'ओ' एवं 'इ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'ओ' एवं 'इ' मिलकर आव बनाते हैं। अतः 'पो' एवं 'इत्र' से मिलकर पवित्र बनता है। 

**५. चे + अन = चयन (ए + अ = अय)**

जैसा कि आप ऊपर दिए गए उदाहरण में देख सकते हैं कि 'ए' एवं 'अ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'ए' एवं 'अ' मिलकर अय बनाते हैं। अतः 'चे' एवं 'अन' से मिलकर चयन बनता है।

**६. पो + अन = पवन (ओ + अ = अव)**

जैसा कि आप ऊपर दिए गए उदाहरण में देख सकते हैं कि 'ओ' एवं 'अ' ये दोनों स्वर शब्दों में है। जब शब्दों की संधि की जाती है तो इन ही दोनों स्वरों के कारण शब्दों में परिवर्तन आता है। जब संधि होती है तो 'ओ' एवं 'अ' मिलकर अव बनाते हैं। अतः 'पो' एवं 'अन' से मिलकर पवन बनता है।

अयादि संधि के कुछ अन्य उदाहरण :
७. श्रो + अण = श्रवण
८. पौ + अक = पावक
९. पौ + अन = पावन
१०. नै + अक = नायक
**सोपारा** महाराष्ट्र राज्य के पालघर जिले में स्थित एक प्राचीन स्थान था जो वर्तमान नालासोपारा नामक उपनगर के पास स्थित था। नालासोपारा मुंबई के सबसे ब्यस्त पश्चिमी उपनगरों में से एक है। आजकल सोपारा दादर स्टेशन से पश्चिमी उपनगरीय रेलमार्ग पर लगभग 48 किलोमीटर दूर अंतिम पड़ाव 'विरार' से पहले पड़ता है। प्राचीन काल में यह भारत के पश्चिमी तट का सबसे बड़ा नगर था जहाँ से मेसोपोटामिया, मिस्र, कोच्चि, अरब तथा पूर्वी अफ्रीका में व्यापार होता था। इसका प्राचीन नाम थूर्पारक है।

सोपारा गाँव में सम्राट अशोक द्वारा ईसा पूर्व तीसरी सदी में निर्मित स्तूप भी है। यह स्तूप भारतीय पुरातत्त्व सर्वेक्षण द्वारा संरक्षित है। 'नाळा' और 'सोपारा' दो अलग अलग गाँव थे। रेलवे लाइन के पश्चीम की ओर उत्तर दिशा की ओर'नाळा' है तो पश्चिम में दक्षिण दिशा के तरफ 'सोपारा' गावँ है। वर्तमान में यह एक बड़ा शहर हो गया है। पुराने सोपारा गाँव के चारों तरफ हरियाली और बहुत सारे पेड़ हैं। सापोरा स्तूप में बुद्ध और साथ में एक अन्य बौद्ध भिक्षु की मूर्ति भी थी। यहाँ से निकली मूर्तियाँ, शिलालेख आदि औरंगाबाद के संग्रहालय में प्रर्दशित हैं। क्षेत्र में वर्षों पूर्व किये गए उत्खनन से पता चलता है कि सोपारा में बौद्ध, जैन और हिन्दू धर्म स्थलों की बहुलता थी जो प्राकृतिक एवं मानवीय कारणों से अब लुप्त हो चली है। स्वर्गीय डॉ॰ भगवानलाल इन्द्र ने सन 1898 में मुंबई के रॉयल एशियाटिक सोसाइटी को सोपारा में बौद्ध स्तूप के अतिरिक्त कई हिन्दू मंदिरों के खंडहरों की जानकारी दी थी।

प्रियदर्शी अशोक के चतुर्दश शिलालेख सोपारा, शहबाजगढ़ी (जिला पेशावर), मनसेहरा (जिला हजारा), गिरनार (काठियावाड़ के समीप), कलसी (जिला देहरादून), धौली (जिला पुरी, उड़ीसा), जौगढ़ (जिला गंजाम) तथा इलगुर्डा (जिला कर्नूल, तमिलनाडु) से उपलब्ध हुए हैं। ये लेख पर्वत की शिलाओं पर उत्कीर्ण पाए गए हैं।

शहबाजगढ़ी तथा मनसेहरा के अभिलेखों के अतिरिक्त, सोपारा का अभिलेख भारतीय ब्राह्मी लिपि में हैं। इसी ब्राह्मी से वर्तमान देवनागरी लिपि का विकास हुआ है। यह बाईं ओर से दाहिनी ओर की लिखी जाती थी। शहबाजगढ़ी तथा मनसेहरा के अभिलेख ब्राह्मी में न होकर खरोष्ठी में हैं।

सोपारा का अभिलेख अशोक के साम्राज्य के सीमानिर्धारण में भी अत्यंत सहायक हैं। सोपारा तथा गिरनार के शिलालेखों से यह सिद्ध है कि पश्चिम में अशोक के साम्राज्य की सीमा पश्चिमी समुद्र थी।

अशोक के अभिलेख हृदय पर सीधा प्रभाव डालते हैं। अशोक ने इस तथ्य को भली भाँति समझ रखा था कि भाष्यकार मूल उपदेश को निस्सार कर देते हैं। अतएव उसने अपनी प्रजा तक पहुँचने का प्रयास किया। सम्राट् के अपने शब्दों में ये लेख सरल एवं स्वाभाविक शैली में जनभाषा पालि के माध्यम से उसके उपदेशों को जन-जन तक पहुँचाते हैं। यही इन अभिलेखों का वैशिष्ट्य तथा यही इनकी सफलता है।
**भूकृमि** या **केंच्वा** एक स्थलीय अकशेरुकीय है जो कि लघुवलयक संघ से सम्बन्धित है। वे नली-के भीतर-नली शारीरिक योजना प्रदर्शित करते हैं; वे आन्तरिक खण्डीभवन के साथ बाह्य रूप से खण्डित हैं; और वे प्रायः सभी खण्डों पर स्फोटिकावृन्त होते हैं। वे विश्वव्यापी होते हैं जहां मृदा, जल और तापमान अनुकूल होती हैं।

भूकृमि सामान्यतः मृदा में पाए जाते हैं, जो विभिन्न प्रकार के कार्बनिक पदार्थ खाते हैं। इस कार्बनिक पदार्थ में पादप पदार्थ, जीवित आदिजन्तु, चक्रधर, गोलकृमि, जीवाणु, कवक और अन्य सूक्ष्मजीव शामिल हैं। एक भूकृमि का पाचन तन्त्र उसके शरीर की दैर्घ्य तक चलता है।

भूकृमि अपनी आर्द्रत्वचा से श्वास लेता है। इसमें प्रगुहीय द्रव से बनी एक दोहरी परिवहन प्रणाली है जो द्रव से भरे प्रगुहा के भीतर चलती है और एक सरल, बन्द संचार प्रणाली है।

इसमें एक केन्द्रीय और परिधीय तन्त्रिका तन्त्र है। इसके केन्द्रीय तन्त्रिका तन्त्र में मुख के ऊपर दो गुच्छिकाएँ होते हैं, एक दोनों तरफ, प्रत्येक खण्ड में प्रेरक तन्त्रिका और संवेदी कोशिकाओं की दैर्घ्य के साथ चलने वाली तन्त्रिका से जुड़ा होता है। बड़ी संख्या में रसोग्राही इसके मुख के निकट केन्द्रित होते हैं।

परिधिक और अनुदैर्घ्य पेशियाँ प्रत्येक खण्ड को किनारा करती हैं, जिससे कृमि चलता है। पेशियों के समान समूह आन्त्र को रेखाबद्ध करते हैं, और उनके कार्य कृमि के गुदा की ओर भोजन को पचाते हैं।

भूकृमि उभयलिंगी होते हैं: प्रत्येक में नर और मादा जननांग होते हैं। सम्भोग करते समय, दो भिन्न भूकृमि वीर्याण्वों का आदान-प्रदान करेंगे और एक दूसरे के अण्डों को निषेचन करेंगे। प्रत्येक में नर और मादा दोनों जननांग छिद्र होते हैं। अकशेरुकीय के रूप में, उनके पास एक वास्तविक कंकाल की अभाव होती है, किन्तु वे अपनी संरचना को तरल पदार्थ से भरे प्रगुहा कक्षों के साथ बनाए रखते हैं जो द्रवस्थैतिक कंकाल के रूप में कार्य करते हैं।

शरीर रचना
---------

भूकृमीय शिर

जीवन और शरीर विज्ञान
--------------------

परिस्थितिकी
-----------

सन्दर्भ
-------

ये भी पढ़ें
-----------

* केंचुआ खाद